**Referat fra styremøte i FF-OsloMet 24. april 2018**

Til stede: Eldbjørg Marie Schön, Erik Dahlgren, Gyrid Vikøren, Hilde Sylliaas, Anders Martinsen, Bennedichte C.R. Olsen, Inger-Lise Neslein, Mira Aaboen Sletten og Arve Angen (referent).

Innkalling og referat fra forrige styremøte ble godkjent.

**2.Kort info om IDF-møtet 23.april, ved Erik og Eldbjørg**

Organisasjonsendring på Fak. SAM – sammenslåing av School of Management, Institutt for administrasjon og ledelse og Handelshøyskolen ved SAM. Forslaget til vedtaket ble støttet. Men partene var uenige om forslag til engelsk navn. Tjenestemannsorganisasjonene foreslår at det nye instituttet får navnet Handelshøyskolen på norsk og Oslo School of Business and Management på engelsk.

NAFO skal nå ligge inn under Fak. LUI.

Forslaget om endringer i forskrift om studier og eksamen ble støttet.

Det ble orientert om et eventuelt nytt campus på Lillestrøm på IDF-møtet.

Rektor orienterte om utviklingsavtalen med KD, og om eventuelt nytt eierskap i Khrono.

Det ble orientert om Medarbeiderundersøkelsen 2018. Nytt er at spørsmål om seksuell trakassering skal tas inn i undersøkelsen. Saken kommer opp på et senere IDF-møte.

**2.Medlemsmøte 15. mai, ved Eldbjørg**

Medlemsmøtet er kl. 15.10-17.00, i P48-P173. Fra FF-sentralt kommer Mariann Helen Olsen, som skal snakke om ny Lov om statens ansatte. Curt Rice har blitt bedt av oss om å snakke om Campus Romerike, Bott-samarbeidet og foretaksmodellen.

**3.Sommeravslutning for FF-OsloMet, ved Eldbjørg**

Vi har styremøte i Pilestredet 5. juni. Etter møtet drar vi på båttur i Oslo-fjorden.

**4.Diskusjon om kriterier kommende lønnsoppgjør, ved alle**

Klubbstyrene bør diskutere kriterier og strategier for det kommende lønnsoppgjøret seg imellom, gjerne også med medlemmene, og komme med sin anbefaling til styret.

**5.Fra fakultet/sentre/FA**

Det var en liten runde rundt bordet om aktuelle saker på fakultet, senter og i FA.

**6.Orienteringssaker**

Eldbjørg har sendt ut aktivitetsplanen for høst 18 på mail. Det er mye usikkerhet rundt datoer for de lokale forhandlingene. Vi har søkt om ou-midler til juletapas, men ennå ikke fått noe svar. Vedlagt aktivitetsplanen er også en oversikt over kursene til FF-sentralt. Spesielt nye tillitsvalgte bør sjekke ut denne.

Arve orienterte om den økonomiske situasjonen.

Erik orienterte om en klage til styret vedr Stamsø-saken.

Eldbjørg orienterte om en klage vi har mottatt på FF-Oslomets opptreden i saken om konflikt på Fysio.

Vi har fått gode tilbakemeldinger fra medlemmene som var med på OU-seminaret på Kiel-fergen.

**7.Eventuelt**

FF-SAM ønsker å ha en sommeravslutning for sine styremedlemmer og ansattrepresentanter. Styret godkjente bruk av opptil 2000 kr til dette.

Eldbjørg tok opp sak om ressurs til tillitsvalgt på LUI.